ቀይሕ መስቀል - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መቐለ ዝርከብ ሆስፒታል ዓይደር ናብ ዘስግእ ደረጃ በጺሑ - ቀይሕ መስቀል 9 ታሕሳስ 2020 ምንጪ ስእሊ, MU ኣብ ትግራይ ከተማ መቐለ ዝርከብ መወከሲ (‘ሪፈራል’) ሆስፒታል ዓይደር ስሩዕ ኣገልግሎት ንምሃብ ዘኽእልዎ ቀረባት ብዝለዓለ ደረጃ ሕጽረት ስለዘጋጠሞ ሕክምና ንዘድልዮም ንምግልጋል ኣብ ዘይክእለሉ ደረጃ በጺሑ ተባሂሉ። ክሳብ ትማሊ ኣብ ዝነበረ ሓበሬታ እቲ ሆስፒታል ድንገተኛን መድሕን ህይወትን ዝበሃሉ ከም መጥባሕትን ሕክምና ብጽኑዕ ዝሓመሙ ዝበሉ ኣገልግሎታት ከቋርጽ ከምዝተገደደ ወሃቢት ቃል ማሕበር ቀይሕ መስቀል ጨንፈር ምብራቕን ቀርኒን ኣፍሪቃ ክሪስታል ዌልስ ንቢቢሲ ተዛሪባ። እታ ወሃቢት ቃል ከምዝሓበረቶ፡ ዓይነታት መድሓኒት፣ ናውቲ ሕክምናን ነዳድን ካብ ዝሓለፈ ሰሙን ጀሚሩ ስለዝተወደአ እዩ ናብዚ ደረጃ ዝበጽሐ። ቅልውላው ትግራይ-ኢትዮጵያ፡ ብሓጺሩን ብሰፊሑን ክግለጽ እንከሎ ሓይልታት ትግራይ "ቃልሶም ይቕጽሉ ከምዘለዉ" መራሕቲ ትግራይ ኣፍሊጦም ነቲ ዘጋጠመ ጸገም ንምፍታሕ ድማ ምስ ሰብመዚ መንግስቲ ኢትዮጵያ ይዘራረቡ ምህላዎም ገሊጻ። “ኣገደስቲ ዝበሃሉ እታወታት ሕክምናን ካልኦት ኣድለይቲ ዝኾኑ ናውትን ኣብ ኣዲስ ኣበባ ካብ ዝርከብ መኽዝን ናብ መቐለ ንኽኣትው ምስ ሰብመዚ ንዘራረብ ኣለና። እዚ ከኣ ኣብ ቀረባ እዋን ከምዝፍጸም ተስፋ ንገብር” ኢላ። ብዘይካ’ዚ ኣብታ ከተማ ከቢድ ሕጽረት ማይ ከምዘጋጠመ ዓለም ለኸ ማሕበር ቀይሕ መስቀል ብትዊተር ኣብ ዝዘርግሖ ሓበሬታ ኣፍሊጡ’ሎ። እቲ ዓለም ለኸ ማሕበር ምስ ማሕበር ቀይሕ መስቀል ኢትዮጵያ ብምትሕብባር ነቲ ዘጋጠመ ጸገም ንምፍታሕ ማይ የከፋፍል ምህላዉ ይገልጽ። ስሩዕ ኣገልግሎት ማይ እታ ከተማ ናብ ዝነበሮ ክሳብ ዝምለስ ድማ እቲ ዝጀመሮ ማይ ናይ ምቕራብ ስራሕ ክቕጽሎ እየ ኢሉ። “እዚ ስራሕ ህይወት ናይቲ ከቢድ ሓደጋ ዘንጸላለዎ ማሕበረሰብ ንምትራፍ ዝፍጸም ተግባር’ዩ። እቲ ኩነታት ናብ ዘስግእ ደረጃ ዓሪጉ’ሎ” ይብል እቲ ማሕበር ኣብ ዘሕለፎ መልእኽቲ። ብሰንኪ እቲ ኣብ ትግራይ ዝተወለዐ ጎንጺ ንዝተጎድኡ ሰባት ኣገልግሎት ሕክምና ዝህብ ዘሎ ሆስፒታል ዓይደር ኣብ ዘተሓሳስብ ደረጃ ከምዝርከብ ማሕበር ቀይሕ መስቀል ኣብ ዝሓለፈ ሰሙን ኣፍሊጡ ነይሩ። እቲ ማሕበር ከምዝበሎ፤ ብዙሓት ኣምቦላንስ እቲ ማሕበር ኣብቲ ጎንጺ ንዝተጎድኡን ንዝሞቱን ናብቲ ሆስፒታል የጓዓዕዛ ኣለዋ። ነቲ ሆስፒታል ዝረኣዩ ኣባላት እቲ ማሕበር “80 ሚኢታዊት ካብ ተሓከምቲ ብሰንኪ እቲ ኲናት ጉድኣት ዝበጽሖም እዮም። ካልኦት ኣገልግሎታት ሕክምና ተቛሪጾም ድንገተኛ ኣገልግሎት ጥራይ እዩ ዝወሃብ ዘሎ” ክብሉ ገሊጾም ምንባሮም ይዝከር። ሓላፊት ማሕበር ቀይሕ መስቀል ጨንፈር ኢትዮጵያ ማሪያ ሶልዳድ “ቁስሊ ንምስፋይ ዘገልግል ናውቲ ሕክምና፣ ጸረ ተህዋስ መድሓኒት፣ መዕገሲ ቓንዛን ካልኦትን ብዘተሓሳስብ ደረጃ ይውዳእ ኣሎ” ክትብል ተዛሪባ ነይራ። ንኣስከሬታን መዕሸጊ ዝኸውን ፕላስቲክ እውን ሕጸረት ከምዘጋጠመ ሓቢራ። ሕቡራት ሃገራት፡ ኣብ ትግራይ ብዝካየድ ዘሎ ኲናት ኣብ ዝተሃሰያ ከባብታት ረድኤት ንምቕራብ ዝገበሮ ጻዕሪ ምትእጉጓል ከምዘጋጠሞ ይገልጽ። ተዛማዲ ትሕዝቶ ናይ ወርሒ ምዕባለ ቅልውላው ትግራይ - ኢትዮጵያ5 ታሕሳስ 2020 ቅልውላው ትግራይ ኢትዮጵያ፡ ሕቡራት ሃገራት ሰብኣዊ ቅልውላው ይዓርግ ምህላዉ ገሊፁ17 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
